آشیری یوخوسوزلوق اورک خسته‌لیک‌لرین‌دن، اوبزیته‌یه و سرطانا قدر بیر چوخ اؤلومجول ساغلیق پروبلئمینی اؤزو ایله گتیریر.
آشیری یوخوسوزلوق؛ سرطان، دیابت، اورک خسته‌لیک‌لری، ائنمه(بئیین سکته‌سی)، اوبزیته و روح ساغلیغی پروبلئم‌لری ایله ایلیشکیلندیریلیر.
دوزنلی یوخونون اؤنمینه وورغو ائدن متخصص‌لر، یوخوسوزلوغون منفی تأثیرلری‌نین ده تک بیر گونده آرا‌دان قالخمادیغینا دقت چکیر. دونیانین اؤنده گلن یوخو آراشدیرماچیلاریندان‌ اولان اینگیلیس پروفسور ماتیوو والکر،
"آشیری یوخوسوزلوق اؤلدورور، اینسان‌لارا نسخه ایله یوخو یازیلما‌لی" دئدی.
والکر، ان آز 8 ساعات یوخونون مجبوری اولماسی گرکدیگینی بیلدیررک، "دکترلار اینسان‌لارا یوخو درمانی یازییر آنجاق احتیاج‌لاری درمان دئییل دوزن‌لی اویخو" دئدی.
پروفسورون بیر ده یاتابیلمه‌ینلره یاتماق اوچون بیر چؤزومو وار: سحر اویانماق اوچون اولدوغو کیمی گئجه یاتما‌دان یاریم ساعات اولینه ساعات زنگی قورماق. زنگ چالدیق‌دان سونرا یوخویا حاضرلاشماق لازیم‌دیر.
